Anna Jurievna Netrebková

**Anna Jurievna Netrebková** (; * 18. september 1971, Krasnodar, Sovietsky zväz) je ruská operná speváčka, sopranistka. Je považovaná za jednu z&nbsp;najvýznamnejších operných hviezd súčasnosti. Už v roku 2007 zaradil americký časopis Time Annu Netrebkovú na tretie miesto medzi 100&nbsp;najvýznamnejších ľudí z&nbsp;oblasti umenia a zábavy. Zdôvodnil to jej veľkým ohlasom v médiach, ktoré neúnavne zaznamenávali jej záľubu v móde (*haute couture*), ale predovšetkým ohromujúcu plnosť a&nbsp;silu jej hlasu a&nbsp;jej herecké schopnosti. S poukázaním na nádheru hlasu (*vocal splendor*) a&nbsp;dramatickú intenzitu speváckeho výrazu prirovnal autor článku Christopher Porterfield Annu Netrebkovú ku slávnej speváčke Marii Callasovej.

## Súkromný život
Narodila sa a vyrastala v Krasnodare, meste na juhozápade dnešnej Ruskej federácie; tam sa začala zaujímať o&nbsp;hudbu a&nbsp;spev. Jej matka Larisa Netrebková, ktorá už nežije, bola inžinierkou. Otec Jurij Netrebko je povolaním geológ.

[thumb|left|Anna Netrebková počas svojho prvého vystúpenia v&nbsp;[Nemecko|Nemecku v&nbsp;roku 2003]]

Po určitú dobu, až do roku 2007, mala Anna Netrebková známosť s&nbsp;talianskym barytonistom Simonom Alberghinom. Koncom roku 2007 sa spoznala s&nbsp;uruguayským spevákom (tiež barytonistom) Erwinom Schrottom. Podľa niektorých zdrojov oznámila Netrebková v&nbsp;apríli 2008, že ona a&nbsp;Schrott uzavreli manželstvo. Podľa iných správ Netrebková a&nbsp;Schrott neboli manželia. 5.&nbsp;septembra roku 2008 sa im narodil syn Tiago Aruã Schrott. Druhé meno "Aruã" je odvodené z&nbsp;reči indiánskeho kmeňa Charrúa, ktorý žije v&nbsp;Uruguayi, a&nbsp;znamená "cenný" alebo "pokojný".

Po dobu trvania ich partnerstva v súkromnom živote, vystupovali Netrebková a Schrott spolu pravidelne na koncertoch a&nbsp;to hlavne v&nbsp;Nemecku. Je možné pripomenúť okrem iného koncert v Berlíne, kde spievali spoločne s&nbsp;nemeckým tenoristom Jonasom Kaufmannom, a&nbsp;koncert pod otvoreným nebom dňa 9.&nbsp;júna 2012 vo Wiesbadene.
 
V decembri 2013 oznámila Anna Netrebková v ruskej televíznej show "Pusť govorjat", že ona a Erwin Schrott žijú oddelene. Ako dôvod uviedla, že sa následkom početných speváckych angažmánov na rozdielnych miestach sveta vzájomne odcudzili. Zároveň po prvýkrát otvorene prehovorila o zdravotných problémoch ich spoločného syna. Tiago trpí ľahkou formou poruchy autistického spektra.

Vo februári 2014 sa počas skúšok pred uvedením Pucciniho opery *[[Manon Lescaut (Puccini)|Manon Lescaut]]* v Ríme zoznámila s&nbsp;azerbajdžanským tenoristom Yusifom Eyvazovom. Obaja boli obsadení do hlavných rolí (Manon Lescaut a&nbsp;Chevalier des Grieux). O päť mesiacov neskôr obaja na Facebooku ohlásili svoje zasnúbenie. Eyvazov sa narodil 2.&nbsp;mája 1977 v&nbsp;Baku a&nbsp;neskôr žil nejakú dobu v&nbsp;Alžíre (Alžírsko), kde jeho otec, ktorý bol univerzitným profesorom, pracoval. Svadba oboch operných spevákov sa konala dňa 29.&nbsp;decembra 2015 v&nbsp;paláci Coburg vo Viedni, kde boli prítomní otec nevesty Jurij Netrebko, jej sestra Natalia a aj&nbsp;tenoristi Plácido Domingo a Piotr Beczała. Anna Netrebková bola odetá v bielych svadobných šatách a na hlave mala zlatú čelenku posiatu diamantmi v hodnote jedného milióna eur. Po obrade boli svadobčania odvezení v&nbsp;16&nbsp;bielych kočiaroch do paláca Liechtenstein na Fürstengasse v&nbsp;Rossau vo&nbsp;9.&nbsp;viedeňskom okrese (Alsergrund), pri&nbsp;ktorom sa na počesť novomanželov konal ohňostroj. Oslava s&nbsp;tancom v&nbsp;Herkulovej sále paláca trvala až do neskorej noci.

Netrebková žila v&nbsp;Petrohrade a neskôr v&nbsp;New Yorku. Jej oficiálne bydlisko je dnes vo Viedni. K ruskému občianstvu jej bolo udelené aj občianstvo rakúske, ktoré obdržala v&nbsp;Salzburgu 1.&nbsp;augusta 2006.

[thumb|vpravo|S poľským tenoristom [Piotr Beczała|Piotrom Beczałom v&nbsp;Pucciniho opere *[[Bohéma (Puccini)|Bohéma]]*, hudobný festival v&nbsp;Salzburgu 2012]]

## Operná dráha
[náhľad|vpravo|Anna Netrebková na plese vo [Viedeň|Viedni 2013]]
[náhľad|Koncert pri otvorení novej budovy [Mariinské divadlo|Mariinského divadla v&nbsp;Petrohrade 2013. Vpravo od Anny Netrebkovej sú tenorista Plácido Domingo a&nbsp;dirigent Valerij Gergijev.]]
[náhľad|Ako Leonora v opere [Giuseppe Verdi|Giuseppe Verdiho *[[Trubadúr (opera)|Il Trovatore]]*, Salzburg 2014]] 

Už v&nbsp;Krasnodare sa prejavilo jej výrazné spevácke nadanie. Bola sólistkou zboru «Кубанская пионерия» (Kubánski pionieri) pri Paláci pionierov a&nbsp;žiakov Krasnodarského kraja. V&nbsp;mladosti sa venovala aj gymnastike a&nbsp;basketbalu. Jej prvou profesorkou spevu bola Tamara Novičenková na konzervatóriu v&nbsp;Petrohrade, kde však štúdium nedokončila. Dodnes sa zdokonaľuje v&nbsp;hlasovej technike u&nbsp;slávnej talianskej sopranistky Renaty Scotto.

Aby sa oboznámila s&nbsp;divadelným prostredím, pracovala najskôr ako upratovačka v&nbsp;Mariinskom divadle v&nbsp;Petrohrade. V&nbsp;roku 1993 vyhrala spevácky konkurz M.&nbsp;I.&nbsp;Glinky a&nbsp;bola dirigentom a umeleckým riaditeľom divadla Valerijom Gergijevom angažovaná ako sólistka. Tu potom ovládla obsiahly repertoár. Už vo svojich 23&nbsp;rokoch spievala titulnú ženskú rolu v&nbsp;Glinkovej opere *[[Ruslan a Ludmila (opera)|Ruslan a Ludmila]]*. V&nbsp;roku 1994  debutovala v&nbsp;Petrohrade ako Zuzana v&nbsp;opere Wolfganga Amadea Mozarta *[[Figarova svadba]]*, v&nbsp;tom istom roku potom v&nbsp;Rize spievala Kráľovnú noci v&nbsp;Mozartovej *[[Čarovná flauta|Čarovnej flaute]]*.

V roku 1995 debutovala v&nbsp;San Francisku rolou Ľudmily v&nbsp;opere *Ruslan a&nbsp;Ludmila*. I&nbsp;na ostatných svetových operných scénach sa stala známou, ako vynikajúca interpretka ruských operných postáv, okrem Ľudmily napr. ako Nataša z&nbsp;Prokofievovom diele *[[Vojna a mier (opera)|Vojna a&nbsp;mier]]*. 

Už čoskoro bola veľmi úspešná, predovšetkým ako predstaviteľka rolí v štýle belcanto, ako&nbsp;Gilda vo Verdiho diele *[[Rigoletto]]*, Mimì (najskôr Musetta) v&nbsp;Pucciniho *[[Bohéma (Puccini)|Bohéme]]* a&nbsp;Júlia v&nbsp;Gounodovej opere *[[Rómeo a Júlia (opera)|Rómeo a Júlia]]*.

V roku 2002 debutovala Netrebková na scéne Metropolitnej opery v&nbsp;New Yorku (ako Nataša v opere *Vojna a&nbsp;mier*) a&nbsp;od tej doby je v&nbsp;tomto divadle stálicou. Jedným z&nbsp;predpokladov jej ďalšej veľkej kariéry bol tiež neobyčajný úspech, ktorý zožala v&nbsp;role Donny Anny v&nbsp;Mozartovej opere *[[Don Giovanni]]* v&nbsp;rámci hudobného Salzburgského festivalu roku 2002. Tú istú rolu spievala na scéne Kráľovskej opery v Covent Garden v&nbsp;Londýne v&nbsp;roku 2003. V tom istom roku vytvorila i&nbsp;titulnú rolu opery Gaetana Donizettiho *[[Lucie z&nbsp;Lammermooru|Lucia z Lammermooru]]* v&nbsp;Los Angeles a&nbsp;Violettu vo Verdiho opere *[[La traviata]]*. Jej album *Opera Arias*, ktorý vyšiel v&nbsp;roku 2003, patril ku&nbsp;najpredávanejším albumom klasickej hudby.

Po pomerne krátkej prestávke v&nbsp;dôsledku materstva (2008) sa Anna Netrebková vrátila do svetového operného diania. Veľký ohlas získala predovšetkým jej interpretácia dramatickej hlavnej roly v&nbsp;Donizettiho opere *[[Anna Bolena (opera)|Anna Bolena]]* na scéne Viedenskej štátnej opery. Spolu s&nbsp;ňou tu vystúpila jej priateľka, lotyšská mezzosopranistka Elīna Garanča v&nbsp;role Giovanny Seymour. Následne bola táto inscenácia uvedená tiež v&nbsp;Metropolitnej opere v&nbsp;New Yorku.

V decembri 2015 vystupovala Netrebková v hlavnej role Verdiho opery *[[Giovanna d'Arco]]* (Johanka z Arku) na scéne divadla La Scala v&nbsp;Miláne. Táto opera zložená v&nbsp;roku 1845 je hraná pomerne málo, v Scale bola predstavená naposledy pred 150&nbsp;rokmi. O&nbsp;to pozoruhodnejší bol „triumfálny úspech“ Anny Netrebkovej už počas slávnostnej premiéry opery 7.&nbsp;decembra 2015, ktorý bol zaznamenaný svetovou tlačou. Premiérové predstavenie bolo prenášané mnohými televíznymi stanicami vrátane ČT art.

6. augusta 2017 sa Netrebková po prvýkrát predstavila v titulnej role opery Giuseppe Verdiho *[[Aida]]*, a&nbsp;to v&nbsp;rámci Salzburgského festivalu. V&nbsp;tejto súvislosti (avšak nie po prvý raz) bol zaznamenaný posun hlasových schopností Anny Netrebkovej smerom k rolám pre dramatický soprán. Nemecký hudobný kritik S. Martens pritom vysoko ocenil jej muzikalitu, „luxusnú“ strednú a&nbsp;vysokú hlasovú polohu i&nbsp;jej tzv. piani.

## Ocenenia
Anna Netrebková je nositeľkou celého radu cien a titulov. V roku 2008 ju prezident Vladimir Putin menoval národnou umelkyňou Ruskej federácie. Bolo to pri&nbsp;príležitosti osláv 225.&nbsp;výročia založenia Mariinského divadla, ktorých sa Netrebková zúčastnila.

## Diskografia
### CD
* 2003 Opera Arias
* 2004 Sempre Libera
* 2005 Violetta – Árie a duety z opery *La traviata*
* 2005 *[[La traviata]]*. Celá opera (Verdi). Dt. Grammophon. 028947759362
* 2006 Das Mozart-Album
* 2006 The Russian Album
* 2007 Duety s Rolandom Villazónom
* 2007 *[[Figarova svatba|Figarova svadba]]* (Le Nozze di Figaro). Celá opera (Mozart) - živá nahrávka z Salcburského festivalu 2006
* 2007 Opera
* 2008 Souvenirs - Album 
* 2008 *[[Bohéma (Puccini)|Bohéma]]* (La Bohème). Celá opera (Puccini) - koncertná nahrávka s Rolandem Villazónom, Mníchov 2007
* 2009 *[[I Capuleti e i Montecchi]]*. Celá opera (Bellini), s Elīnou Garanča, live Wiener Konzerthaus 2008
* 2009 Anna - The best of Anna Netrebko
* 2010 In the Still of Night - Netrebko, dirigent Daniel Barenboim
* 2010 Rossini: Stabat Mater - Netrebko, Joyce DiDonato, Brownlee, d'Arcangelo
* 2013 Verdi: Anna Netrebko, dirigent Gianandrea Noseda, Orchestra Del Teatro Regio Di Torino

### DVD
* 1995 *Ruslan a Ludmila*. Celá opera od Michaila Glinky (Ludmila)
* 1998 *Zásnuby v kláštore*. Celá opera Sergeja Prokofieva (Luisa)
* 2004 Gala From St. Petersburg 
* 2004 The Woman, The Voice
* 2006 *[[La traviata]]*, celá opera (Giuseppe Verdi), živá nahrávka zo Salcburského festivalu 2005 (Violetta) 
* 2006 *[[Nápoj lásky]]*. Celá opera od Gaetana Donizettiho, živá nahrávka v&nbsp;produkcii Viedenskej štátnej opery (*Wiener Staatsoper*), 2005 (Adina)
* 2006 Das Waldbühnenkonzert aus Berlin, Anna Netrebko, Rolando Villazón, Plácido Domingo (koncert z&nbsp;Berlína) 
* 2007 *[[Figarova svadba]]*. Celá opera od W. A. Mozarta, živá nahrávka zo Salcburského festivalu 2006 (Zuzanka)
* 2007 Die Operngala der Stars, živá nahrávka koncertu z Baden-Badenu
* 2007 *I Puritani*. Celá opera (Vincenzo Bellini), Metropolitná opera, New York
* 2011 *Anna Bolena*. Celá opera od Gaetana Donizettiho. Spievajú: Anna Netrebko, Ildebrando D'Arcangelo a Elīna Garanča. Dirigent: Evelino Pidò, orchester a&nbsp;zbor Viedenskej štátnej opery. Deutsche Gramophon, DDD 0440 073 4725 6 GH2.

## Referencie a bibliografia

## Iné projekty

 
## Externé odkazy
* oficiálna stránka
* fanúšikovská stránka
* česká neoficiálna stránka

## Zdroj

Kategória:Ruské operné speváčky
Kategória:Ruské osobnosti ukrajinského pôvodu
Kategória:Rakúske osobnosti ruského pôvodu